แรงซื้อแบงก์ดัน SET ปิดบวก 8 จุด จับตาพรุ่งนี้วิ่งต่อ
SET ปิดบวก 8 จุด รับแรงซื้อแบงก์หนุน พรุ่งนี้คาดตลาดปรับขึ้นจำกัด ให้แนวต้านที่ 1,565-1,570 จุด และแนวรับ 1,550 จุด
SET ปิดบวก 8 จุด รับแรงซื้อแบงก์หนุน พรุ่งนี้คาดตลาดปรับขึ้นจำกัด ให้แนวต้านที่ 1,565-1,570 จุด และแนวรับ 1,550 จุด
25 ก.ค. 2565

โดยนักวิเคราะห์ กล่าวว่า ดัชนีตลาดหุ้นไทยวันนี้ปรับตัวขึ้นไปได้ค่อนข้างดี ได้รับแรงหนุนจากปัจจัยภายในประเทศหลังจากที่อภิปรายไม่ไว้วางใจรัฐบาลผ่านไปได้ด้วยดี ในขณะเดียวกันธนาคารแห่งประเทศไทย (ธปท.) คาดการณ์ GDP ไตรมาส 2/65 จะเติบโตได้กว่า 3% และยังย้ำอีกว่าการปรับขึ้นอัตราดอกเบี้ยนโยบายจะเป็นแบบค่อยเป็นค่อยไป ส่งผลให้กลุ่มธนาคาร กลุ่มค้าปลีก กลุ่มการเงิน และ กลุ่มอสังหาริมทรัพย์ปรับตัวขึ้นหนุนให้ดัชนีปรับตัวเพิ่มสูงขึ้น
นอกจากนี้ยังมีหุ้นขนาดใหญ่ คือ TLI เข้าซื้อขายในตลาดหุ้นเป็นวันแรก ส่งผลให้มีสภาพคล่องที่ถูกเก็บไว้เป็นเวลาเกือบ 1 เดือนออกมาซื้อขายในตลาดได้
สำหรับพรุ่งนี้ตลาดหุ้นไทยมีโอกาสปรับตัวขึ้นจำกัด เนื่องจากประเทศไทยจะเข้าสู่ช่วงวันหยุดยาว และนักลงทุนยังอยู่ระหว่างการรอตัวเลขเศรษฐกิจสหรัฐ โดยเฉพาะ GDP ไตรมาส 2/65 ของสหรัฐในวันพฤหัสบดีนี้ (28 ก.ค.) รวมถึงการประชุมธนาคารกลางสหรัฐ (เฟด) ในวันที่ 26-27 ก.ค. ให้แนวต้านที่ 1,565-1,570 จุด และแนวรับ 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TLI มูลค่าการซื้อขาย 10,246.78 ล้านบาท ปิดที่ 15.90 บาท ลดลง 0.10 บาท
SCB มูลค่าการซื้อขาย 2,937.97 ล้านบาท ปิดที่ 102.00 บาท เพิ่มขึ้น 5.00 บาท
KBANK มูลค่าการซื้อขาย 2,511.83 ล้านบาท ปิดที่ 143.00 บาท เพิ่มขึ้น 3.00 บาท
BDMS มูลค่าการซื้อขาย 1,107.15 ล้านบาท ปิดที่ 27.00 บาท ราคาไม่เปลี่ยนแปลง
BBL มูลค่าการซื้อขาย 1,065.93 ล้านบาท ปิดที่ 132.50 บาท เพิ่มขึ้น 1.00 บาท